
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/23-003/245
URBROJ: 251-13-11-16/002-23-3
Zagreb, 01. veljače 2023.



Z A P I S N I K
s  22. sjednice Vijeća Mjesnog odbora Pongračevo, održane 1. veljače 2023. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Marijana Horvat, Vedran Đidara, Mila Vlajo, Oto Čaleta
Odsutni članovi vijeća: Bruno Orešković

Predsjednica Vijeća Mjesnog odbora Pongračevo, Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog Zapisnika sa 21. sjednice. 

Predsjednica daje na glasovanje Zapisnik s 21. sjednice koji je  prihvaćen JEDNOGLASNO.
Predsjednica predlaže sljedeći 

DNEVNI RED
1. Prijedlog zaključka za asfalterski program Plana malih komunalnih akcija Mjesnog odbora Pongračevo za 2023. godinu
2. Program rada Vijeća Mjesnog odbora Pongračevo za 2023. godinu
3. Izvješće o radu Vijeća Mjesnog odbora Pongračevo za 2022. godinu
4. Pitanja, prijedlozi i obavijesti

koji je prihvaćen JEDNOGLASNO.
Ad 1. Prijedlog zaključka za asfalterski program Plana malih komunalnih akcija Mjesnog odbora Pongračevo za 2023. godinu
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi 
Z A K LJ U Č A K

1. Vijeće Mjesnog odbora Pongračevo predlaže akcije za asfalterski program Plana malih komunalnih akcija Mjesnog odbora Pongračevo za 2023. godinu:
· Učkina ulica od Ozaljske ulice do Creske ulice;

· Učkina ulica od Creske ulice do Lošinjske ulice;

· Učkina ulica od Lošinjske ulice do Mandićeve ulice;

· Učkina ulica od Mandićeve ulice do „Montessori“ škole.
2. Ovaj Zaključak dostavlja se Vijeću Gradske četvrti Trešnjevka – sjever.      

Ad 2. Program rada Vijeća Mjesnog odbora Pongračevo za 2023. godinu

Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi 

Program  rada Mjesnog odbora Pongračevo za 2023. godinu
1. Vijeće Mjesnog odbora Pongračevo planira u 2023. godini, sukladno Statutu Grada Zagreba slijedeće:

· Rješavanje prometne problematike na području Mjesnog odbora Pongračevo

· Potpora kulturnim, obrazovnim i drugim sadržajima na području Mjesnog odbora Pongračevo

· Prijedlozi Vijeću GČ Trešnjevka-sjever za rješavanje  problema u infrastrukturi i za kvalitetniji, sadržajniji i sigurniji život građana u zajednici

· Odlučivanje o povremenom korištenju prostora mjesne samouprave 

· Suradnja s korisnicima prostora u MO Pongračevo

· Suradnja s komunalnim redarstvom

· Suradnja s policajcem u zajednici

· Nadzirati provedbu svih zaključaka iz Plana komunalnih aktivnosti Vijeća Gradske četvrti Trešnjevka - sjever i Plana malih komunalnih akcija Mjesnog odbora Pongračevo te  brinuti o prostoru Mjesnog odbora Pongračevo, ukazivati na propuste, tražiti da se otklone, obavljati i druge poslove koji su nam povjereni gradskim odlukama

· Organizacija događaja „Pongračevo se budi 2023.“ 

2. Ovaj Program rada Vijeća Mjesnog odbora Pongračevo za 2023. dostavlja se Vijeću Gradske četvrti Trešnjevka-sjever.

Ad 3. Izvješće o radu Vijeća Mjesnog odbora Pongračevo za 2022. godinu
Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO donosi 

	                                Izvješće o radu Mjesnog odbora Pongračevo za 2022. godinu
                  1. Vijeće Mjesnog  odbora Pongračevo u 2022. godini: 

· održalo je dvanaest sjednica Vijeća Mjesnog odbora

· donijelo Financijski plan Mjesnog odbora Pongračevo za 2022.

· donijelo prijedloge za  Plan malih komunalnih aktivnosti Gradske četvrti Trešnjevka - sjever za 2023. 

· donijelo Plan malih komunalnih akcija VMO Pongračevo za 2023.

· donijelo Program rada VMO Pongračevo za 2022.

· donijelo Zaključak o utrošku sredstava s pozicije „ostali nespomenuti rashodi poslovanja za 2022.
· Vijeće Mjesnog odbora Pongračevo na sjednicama je raspravljalo o prijedlozima akata gradskih tijela, kao i zahtjevima građana

· odobrilo korištenje prostora udrugama i političkim strankama

· koordiniralo je u radu s Vijećem GČ Trešnjevka – sjever kroz koordinacije s predsjednikom Vijeća gradske četvrti Trešnjevka – sjever

· održalo je dežurstva za građane jednom mjesečno u prostorijama MO Pongračevo i zaprimilo prijedloge građana te ih uputilo nadležnima

· predlagalo intervencije na terenu za unapređenju kvalitete života stanovnika

· posebnu pozornost posvećivalo brizi o djeci, mladima i starijim osobama, na svojem području

· aktivno se zalagalo za uređenje zelenih površina, dječjih i sportskih igrališta i vježbališta za odrasle 

· surađivalo se s inicijativom Mapiranje Trešnjevke te organiziralo kvartovski događaj „Pongračevo se budi 2022.“

                  2. Ovo Izvješće o radu Mjesnog odbora Pongračevo u 2022. dostavlja se Vijeću Gradske četvrti Trešnjevka-sjever.



	


Ad 4. Pitanja, prijedlozi i obavijesti

Predsjednica informira  članove Vijeća o aktualnim temama i obavještava ih o novostima.
Rekonstrukcija Učkine ulice se nastavlja, te je započeto asfaltiranje prve dionice (sjeverni dio od Montessori škole do Ulice Matka Mandića)
· najava iduće sjednice za 07.03.2023. u 17.30 sati

Budući da nema više pitanja, predsjednica Vijeća zaključuje sjednicu.
Sjednica je završila u 18.30 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo
                                                                                                                      Lana Belinić, v. r.
